สวสดีค่ะ คือมีอะไรกับแฟนไปเมื่อ3สัปดาห์ที่แล้วอะค่ะ ครั้งแรกไม่ได้ป้องกัน แต่หลั่งข้างนอกนะคะ แฟนไม่ได้มีการช่วยตัวเองมาก่อนหน้านั้นหรือภายใน24ชั่วโมงเลยค่ะ แต่ก็ยังมีความกังวลอยู่เลยกินยาคุมฉุกเฉินไป แล้ววันที่18-21ในเดือนพย.ประจำเดือนก็มาค่ะ จำไม่ได้แต่อยู่ในช่วงเวลานั้น หลังจากนั้นก็มีอะไรกับแฟนวันที่24ค่ะ ประจำเดือนหมดแล้ว รอบแรกไม่ได้ป้องกันค่ะ แต่ก็ไม่ได้หลั่งใน และแฟนก็ไม่ได้มีการช่วยตัวเองมาก่อน แล้วสักพักนึงรอบที่สองก็ป้องกันค่ะ ก็ดุแฟนว่าให้ใส่ถุงยางให้ดีๆเดี๋ยวมีอากาศเข้าไป นางเลยถอดออกแล้วใส่ใหม่ คือกังวลว่าสารหล่อลื่นที่อาจจะมีอสุจิปนอยู่จะเลอะถุงยางรึป่าว ถ้าเลอะแล้วมีโอกาสที่จะตั้งครรภ์มั้ยคะ เพราะว่าเมื่อวาน(5 ธ.ค.)มีเลือดออกมาทางช่องคลอดค่ะ ไม่ทราบว่าเป็นประจำเดือนรึป่าว เพราะมาไวมาก มีสีน้ำตาลค่ะตอนแรก แล้วก็เป็นสีแดงสด ไม่ทราบว่าเป็นประจำเดือนที่มาไม่ปกติจริงๆ(ส่วนตัวเป็นคนประจำเดือนมาไม่ปกติอยู่แล้วค่ะ)หรือว่ามาไม่ปกติเพราะผลข้างเคียงจากการกินยาคุมฉุกเฉิน(ที่อ่านมาเขาบอกว่ามีผลข้างเคียง4สัปดาห์แต่ก็ไม่ชัวร์ค่ะ) อีกประเด็นหนึ่งคือเป็นเลือดล้างหน้าเด็กหรือป่าวคะ เป็นไปได้ไหมที่จะตั้งครรภ์
สวัสดีค่ะ การที่ประจำเดือนมาเร็วกว่า 22 วันนับจากครั้งก่อน อาจเป็นเลือดออกผิดปกติทางช่องคลอด และอาจมีสาเหตุจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบ-ผลข้างเคียงจากการใช้ยาคุมฉุกเฉิน แต่ถ้าใช่มาตั้งแต่เดือนก่อนแล้ว ไม่น่าจะมีผลมาจนถึงปัจจุบันค่ะแนะนำการยืนยันการตั้งครรภ์ด้วยการตรวจทางปัสสาวะ ให้ผลบวกได้ 10-14 วันหลังปฏิสนธิค่ะ หากมีการตั้งครรภ์จริงแล้วมีเลือดออก อาจเป็นภาวะแทรกซ้อนจากการตั้งครรภ์ได้ ซึ่งอันตรายควรรีบไปพบแพทย์ค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์